Benefits of Wheat Grass Juice For Periods in Hindi | महिला स्‍वास्थ्‍य
महिला स्‍वास्थ्‍य By Pooja Sinha , ओन्‍ली माई हैल्‍थ सम्पादकीय विभाग / Mar 30, 2016
पीरियड्स से पहले और इसके दौरान ज्‍यादातर महिलाओं को तेज दर्द होता है, लेकिन क्‍या आप जानती हैं कि एक ऐसा घरेलू उपाय भी हैं जिसकी मदद से आप आसानी से इस समस्‍या से छुटकारा पा सकती है, आइए जानें।
पीरियड्स से पहले और इसके दौरान ज्‍यादातर महिलाओं को शरीर में खासतौर पर पेट, कमर और टांगों में तेज दर्द होता है, इतना दर्द कि उन्‍हें रोजमर्रा के काम करने में भी परेशानी होती है। पीरियड्स के दौरान महिलाओं के शरीर में हार्मोनल असंतुलन के कारण घबराहट, हाई बीपी, डिप्रेशन, ध्यान न लगना, पेट में दर्द, मरोड़, मूड स्विंग, थकान, गुस्सा, चिड़चिड़ापन, सूजन, मुंहासे जैसी समस्याएं होने लगती हैं। हालांकि माना जाता है कि नियमित रूप से एक्सरसाइज और योग करने से इन समस्याओं और दर्द में कमी लाई जा सकती है। लेकिन क्‍या आप जानती हैं कि एक ऐसा घरेलू उपाय भी हैं, जिसकी मदद से आप आसानी से इस समस्‍या से छुटकारा पा सकती हैं। जी हां गेहूं का ज्‍वारा जिसे वीट ग्रास के नाम से भी जाना जाता है ऐसा ही एक अद्भुत उपाय हैं।
पीरियड में दर्द के लिए ह्वीट ग्रास जूस
वीट ग्रास मोटापा, रक्त में वृद्धि, कैंसर, त्वचा रोग, डायबिटीज आदि के उपचार में प्रयोग किया जाता हैं, इसके अलावा इसके कई और भी फायदे हैं। यह बात तो लगभग हर कोई जानता है, लेकिन क्‍या आप जानते हैं कि पीरियड के दौरान होने वाले दर्द से राहत दिलाता है। वीट ग्रास जूस में मौजूद मैग्नीशियम, पोटैशियम और विटामिन ए, बी, सी और ई के कारण पीरियड्स में आने वाली समस्याओं में राहत दिलाते हैं। इससे ब्लीडिंग पर कोई फर्क नहीं पड़ता न ही इसके साइड इफेक्ट्स होते हैं।
वीट ग्रास का इस्तेमाल का तरीका
वीट ग्रास ताजे और पाउडर दोनों ही रूपों में आसानी से मिल जाती है। आप इसे घर में भी आसानी से उगा सकते हैं। इसके लिए गेहूं के कुछ दानों को गमले में डाल दें। इसे लगातार पानी दें औऱ बड़ा होने दें। बड़ा होने पर इसे काट लें, धोएं और मिक्सी में डालकर पीस लें। फिर पानी मिलाकर इसका जूस बनाएं। इसके सेवन से पीरियड के दर्द को दूर किया जा सकता है। आप वीट ग्रास को 7 दिन तक इस्तेमाल कर सकते हैं।
दर्द से बचने के उपाय
पीरियड के दर्द के लिए वीट ग्रास जूस
wheat grass juice for periods in hindi